EA:ชี้ปีนี้กำไรกลับมาโตในอัตราเร่งอีกครั้งแนะนำ”ซื้อ”ราคาเป้าหมาย 33.00 บาท
EA:ชี้ปีนี้กำไรกลับมาโตในอัตราเร่งอีกครั้ง แนะนำ"ซื้อ"ราคาเป้าหมาย 33.00 บาท
30 ม.ค. 2560

บล.ฟินันเซีย ไซรัส ระบุในบทวิเคราะห์วันนี้(30ม.ค.)ว่า บริษัท พลังงานบริสุทธิ์ จำกัด (มหาชน) หรือ EA การเลื่อน COD ของโรงไฟฟ้าพลังงานลม 126MW จากปลายปี 59 มาเข้าปีนี้ ทำให้คาดกำไรสุทธิปี 59 เติบโต 21.1% เทียบช่วงเดียวกันของปีก่อนต่ำกว่าเดิมที่เคยคาดเล็กน้อย แต่กำไรจะกลับมาเติบโตในอัตราเร่งอีกครั้งในปี 60 และเติบโตเต็มที่ในปี 62 หลังโรงไฟฟ้าพลังงานลม 126MW เข้ามาตั้งแต่ต้นปี 60 และอีก 260MW ทยอยเข้าในปี 61
คาดกำไรสุทธิปี 60 +36% เทียบช่วงเดียวกันของปีก่อนปี 61 +40% เทียบช่วงเดียวกันของปีก่อนและปี 62 +35% เทียบช่วงเดียวกันของปีก่อนกำไรที่เติบโตอย่างรวดเร็วทำให้ PE ปัจจุบันที่ 24 เท่า ลดเหลือเพียง 12 เท่าในปี 2019 ยังคงแนะนำซื้อ ปรับราคาพื้นฐานขึ้นเล็กน้อยเป็น 33 บาทจากเดิม 32 บาท กำไรที่เป็นขาขึ้นตลอดช่วง 3 ปีข้างหน้าและฐานะการเงินที่แข็งแกร่ง ทำให้เรายังคงแนะนำซื้อ
โรงไฟฟ้าพลังงานลม 3 โรงรวม 126MW ที่ จ.สงขลา และ จ.นครศรีธรรมราช ซึ่งสร้างเสร็จแล้วและควร COD ตั้งแต่ต้นปี 2017 แต่เหตุน้ำท่วมที่ภาคใต้ในช่วงที่ผ่านมาแม้ไม่ได้ทำให้สินทรัพย์ของบริษัทเสียหายแต่ทำให้การเดินทางเพื่อทดสอบการเดินไฟฟ้าซึ่งเป็นขั้นตอนสุดท้ายก่อน COD ล่าช้าไป มีแนวโน้มว่าโรงไฟฟ้าพลังงานลมทั้ง 3 โรงนี้จะเริ่มทยอย COD ได้ในเดือน ก.พ. นี้ ซึ่งทำให้กำลังการผลิตไฟฟ้าของ EA ณ สิ้นปี 2016 มีทั้งสิ้น 278MW เป็นโรงไฟฟ้าพลังงานแสงอาทิตย์ทั้งหมด และในปี 60 จะมีโรงไฟฟ้าพลังงานลมซึ่งเป็นโครงการแรกของบริษัทเข้ามา 126MW ทำให้สิ้นปี 60 มี 404MW และปี 61 จะมีโรงไฟฟ้าพลังงานลมเฟส 2 ที่ จ.ชัยภูมิเข้ามาเพิ่มอีก 260MW รวมเป็นกำลังผลิตไฟฟ้าทั้งสิ้น 664MW ณ สิ้นปี 61 (แบ่งเป็นโรงไฟฟ้าพลังงานแสงอาทิตย์ 278MW + โรงไฟฟ้าพลังงานลม 386MW) 
การเลื่อน COD ของโรงไฟฟ้าพลังงานลม 126MW จากปลายปี 59 มาเข้าปีนี้ ทำให้คาดกำไรสุทธิปี 59 +21.1% เทียบช่วงเดียวกันของปีก่อนโดยมีโรงไฟฟ้าขนาด 90MW ที่เพิ่มเข้ามา 1 โรงในช่วงต้น เม.ย. (คาดกำไรไตรมาส 4/59 +16% เทียบไตรมาสก่อนหน้า, +28% เทียบช่วงเดียวกันของปีก่อนเป็น 831 ล้านบาท) กำไรจะกลับมาเติบโตในอัตราเร่งอีกครั้งในปี 60 และเติบโตเต็มที่ในปี 62 หลังโรงไฟฟ้าพลังงานลม 126MW เข้ามาตั้งแต่ต้นปี 60 และอีก 260MW ในปี 61
คาดกำไรสุทธิปี 60 +36% เทียบช่วงเดียวกันของปีก่อนปี 61 +40% เทียบช่วงเดียวกันของปีก่อนและปี 62 +35% เทียบช่วงเดียวกันของปีก่อนกำไรที่เติบโตอย่างรวดเร็วทำให้ PE ปัจจุบันที่ 24 เท่า ลดเหลือเพียง 12 เท่าในปี 62 กำไรที่เป็นขาขึ้นตลอดช่วง 3 ปีข้างหน้า ฐานการเงินที่แข็งแรงพร้อมขยายธุรกิจโดยไม่ต้องเพิ่มทุน ทำให้เรายังคงแนะนำซื้อ ปรับราคาพื้นฐานขึ้นเล็กน้อยเป็น 33 บาทจากเดิม 32 บาท